CELEX: 62021TN0361
Language: bg
Date: 2021-06-22 00:00:00
Title: Дело T-361/21: Жалба, подадена на 22 юни 2021 г. — Syndesmos Tyrokomon Kyprou и др./Комисия

6.9.2021   
            
            
               BG
            
            
               Официален вестник на Европейския съюз
            
            
               C 357/26
            
         
      Жалба, подадена на 22 юни 2021 г. — Syndesmos Tyrokomon Kyprou и др./Комисия
      (Дело T-361/21)
      (2021/C 357/41)
      Език на производството: английски
      
         Страни
      
      
         Жалбоподатели: Syndesmos Tyrokomon Kyprou (Никозия, Кипър) и 11 други жалбоподатели (представител: N. Korogiannakis, адвокат)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да отмени Регламент за изпълнение (ЕС) 2021/591 на Комисията от 12 април 2021 година за вписване на наименование в регистъра на защитените наименования за произход и защитените географски указания „Χαλλούμι“ (Halloumi)/„Hellim“ (ЗНП) (1) и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателите изтъкват пет основания в подкрепа на жалбата.
      
                  1.
               
               
                  Първо основание: ответникът е допуснал явна грешка в преценката относно съответствието на заявление за регистрация № CY/PDO/0005/01243 с Регламент № 1151/2012 (2). Жалбоподателите твърдят, че ответникът е нарушил членове 10, 49 и 50 от Регламент № 1151/2012 и не е разгледал надлежно заявлението за регистрация на „Halloumi“ като ЗНП (3).
               
            
                  2.
               
               
                  Второ основание: ответникът е нарушил членове 10, 49 и 50 от Регламент № 1151/2012, като не е проверил за спазването на процедурата, предвидена в този регламент.
               
            
                  3.
               
               
                  Трето основание: ответникът е нарушил принципа на добра администрация поради прекомерната продължителност на процедурата за регистрация.
               
            
                  4.
               
               
                  Четвърто основание: обжалваният регламент не е достатъчно мотивиран. Жалбоподателите твърдят, че ответникът не е изпълнил задължението си за мотивиране по член 296 ДФЕС и е накърнил правото им на ефективни правни средства за защита.
               
            
                  5.
               
               
                  Пето основание: ответникът е нарушил принципа на добра администрация, защото кипърските съдилища са отменили вътрешните национални актове, на които се основава обжалваният регламент.
               
            
         (1)  ОВ L 125, 2021 г., стр. 42—51.
      
      
         (2)  Регламент (ЕС) № 1151/2012 на Европейския парламент и на Съвета от 21 ноември 2012 година относно схемите за качество на селскостопанските продукти и храни (ОВ L 343, 2012 г., стр. 1—29).
      
         (3)  Защитено наименование за произход.